პიერ ობერი

პიერ ობერი (დ. 3 მარტი, 1927 – გ. 8 ივნისი, 2016) — შვეიცარიელი პოლიტიკოსი და იურისტი. ობერი შვეიცარიის ფედერალური საბჭოს წევრი იყო 1978–1987 წლებში, ნევშატელის კანტონიდან. პიერ ობერი იყო შვეიცარიის სოციალ-დემოკრატიული პარტიის წევრი. პიერი ორჯერ იყო შვეიცარიის კონფედერაციის პრეზიდენტი — პირველად 1983-ში, ხოლო მეორედ 1987 წელს.

პოლიტიკური კარიერა
ობერი ფედერალურ საბჭოში აირჩიეს 1977 წლის 7 დეკემბერს. თანამდებობა დატოვა 1987 წლის 31 დეკემბერს. იურიდიული განათლების მიღების შემდეგ, 1953 წელს დაიწყო საქმიანობა ადვოკატად.

პოლიტიკური კარიერა დაიწყო ლა-შო-დე-ფონის საქალაქო პარლამენტის წევრად (1960–1968). შემდეგ მსახურობდა ნევშატელის კანტონის პარლამენტში (1961–1975) და 1969–1970 წლებში იყო ამ საკანონმდებლო ორგანოს პრეზიდენტი.

1975 წელს აირჩიეს შტატების საბჭო (შვეიცარია)-ში — შვეიცარიის ფედერალური ასამბლეის ზედა პალატაში, სადაც მუშაობდა 1977 წლამდე. 1974–1977 წლებში იყო ევროპის საბჭოს საპარლამენტო ასამბლიის წევრი და მომხსენებელი პორტუგალიის ორგანიზაციაში მიღების საკითხზე. 1971–1977 წლებში ასევე იყო ნევშატელის უნივერსიტეტის კანცლერი.

ფედერალურ საბჭოში მუშაობის პერიოდში 1978 წელს ხელმძღვანელობდა პოლიტიკურ დეპარტამენტს, ხოლო 1979–1987 წლებში — ფედერალურ საგარეო საქმეთა დეპარტამენტს. პიერ ობერი ორჯერ იყო შვეიცარიის კონფედერაციის პრეზიდენტი — 1983 და 1987 წლებში.

ობერი მხარს უჭერდა შვეიცარიის აქტიურ საგარეო პოლიტიკას, განსაკუთრებით ადამიანის უფლებების სფეროში. ობერმა განახორციელა 55 უცხოური ვიზიტი, რომელთაგან 39 ოფიციალური იყო.  მოინახულა აფრიკის ოთხი ქვეყანა და 1979 წელს ნიგერიაში ხელი მოაწერა აპართეიდის წინააღმდეგ დეკლარაციას.

პიერი გახდა პირველი შვეიცარიელი საგარეო საქმეთა მინისტრი, რომელმაც დაამყარა კონტაქტი პალესტინის განთავისუფლების ორგანიზაციის ხელმძღვანელობასთან, როდესაც 1980 წლის ივლისში ბერნში მიიღო ფარუკ კადუმი. 

1986 წელს ხელმძღვანელობდა კამპანიას შვეიცარიის გაერთიანებული ერების ორგანიზაციაში გაწევრიანების მიზნით, თუმცა ეს მცდელობა წარუმატებელი აღმოჩნდა — ამომრჩეველთა მხოლოდ 24% დაუჭირა მხარი.

სქოლიო

კატეგორია:დაბადებული 3 მარტი
კატეგორია:დაბადებული 1927
კატეგორია:გარდაცვლილი 8 ივნისი
კატეგორია:გარდაცვლილი 2016
კატეგორია:პოლიტიკოსები ეროვნების მიხედვით
კატეგორია:შვეიცარიის პრეზიდენტები
კატეგორია:შვეიცარიელი პოლიტიკოსები
კატეგორია:შვეიცარიელები
კატეგორია:ევროპელი პოლიტიკოსები